 **Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2018. október 25-i

rendes/rendkívüli testületi ülésére

|  |  |
| --- | --- |
| Tárgy: | Mezőföldvíz Kft. törzstőke emelése |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 156. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Mezőföldvíz Kft. ügyvezetése, a Felügyelő Bizottság és Eseti Bizottságának javaslata alapján, a saját tőke védelme, a likviditás folyamatos biztosítása és a közműcég szabályszerű működésének fenntartása érdekében a Társaság törzstőkéjének megemelését kezdeményezte a tulajdonos önkormányzatok felé.

A javaslat indokait az előterjesztéshez csatolt melléklet részletesen ismerteti.

A Mezőföldvíz Kft. javaslata értelmében a taggyűlés döntését kérik a törzstőke emeléséről 110.000.000,- Ft összegben a tagok tulajdoni hányada szerint, ahol Bonyhád Város Önkormányzata 8.574.500,- Ft összegben emel törzstőkét, ezzel a Kft. 2,92 % - os tulajdonosává válik.

A Polgári Törvénykönyv 3:198. § (1) bekezdés értelmében, ha valamennyi tag teljes egészében szolgáltatta a törzsbetétjét, a tagok legalább háromnegyedes szótöbbséggel meghozott határozatukkal elhatározhatják a törzstőke újabb vagyoni hozzájárulás szolgáltatásával történő felemelését.

A társasági szerződés módosítást indokolja továbbá képviseleti jogosultság megszűnése (Dr. Hanol János helyébe Vörös László lép)., valamint Bányai Károly elhalálozása miatt.

Kérem a Tisztelt Képviselő-testületet, hogy a támogassa az előterjesztést.

**Határozati javaslat:**

1. Bonyhád Város Önkormányzati Képviselő-testülete felhatalmazza Polgármesterét, hogy a Mezőföldvíz Kft. taggyűlésén Bonyhád Város Önkormányzata nevében és képviseletében támogassa az alábbi tartamú határozati javaslatokat:

1. a társaság törzstőkéjének 110.000.000,- Ft-tal történő felemelését, mellyel a társaság jegyzett tőkéje 513.770.000,- Ft-ra nő;
2. dr. Hanol János közös cégjegyzési és képviseleti jogosultságának megszűnését és ezzel egyidejűleg Vörös László közös cégjegyzési és képviseleti jogosultságának bejegyzését;
3. Bányai Károly képviseleti jogosultságának törlését és Kakasd Község alpolgármesterének, Sebestyén Gábor képviseleti jogosultságának bejegyzését.

2. Bonyhád Város Önkormányzati Képviselő-testülete a Mezőföldvíz Kft. törzstőke emeléshez szükséges 8.574.500,- Ft összeget Bonyhád Város Önkormányzatának 2018. évi költségvetéséről szóló 1/2018. (II.16.) rendeletének 1. mellékletének általános tartalék sora (K513) terhére elkülöníti és a Mezőföldíz Kft. taggyűlésének törzstőke emelésről szóló határozata alapján, annak kézhezvételét követő 15 napon belül fizeti meg.

Határidő: azonnal

Felelős: Filóné Ferencz Ibolya

Végrehajtásért felelős: Filóné Ferencz Ibolya a szavazás tekintetében, Fauszt Józsefné a kifizetés tekintetében

Bonyhád, 2018. október 18.

 Filóné Ferencz Ibolya

 polgármester